Berčiūnas
55°40′51.61″ š. pl. 26°14′26.62″ r. ilg.﻿ / ﻿55.6810028°š. pl. 26.2407278°r. ilg.﻿ / 55.6810028; 26.2407278 Berčiūnas – ežeras šiaurės rytų Lietuvoje, Zarasų rajone, apie 5,5 km į pietus nuo Zarasų. Ežeras netaisyklingo trikampio formos, ilgis iš vakarų į rytus – 0,56 km, plotis – iki 0,33 km. Altitudė 154,7 m. Krantai daugiausia neaukšti, ištisai apaugę medžiais ir krūmais. Pakrantės kalvotos. Vakarinė, pietvakarinė ir dalis rytinės pakrančių miškingos, kitur plyti pievos, įsikūrę Lengveniškių ir Berčiūnų kaimai. Pietvakariuose išteka upelis link Apiričio ežero (Šventosios upės baseinas).